ઝાલાવાડમાં અનેક યુવાનો લગ્ન માટે થનગની રહ્યા છે. પરંતુ સુરેન્દ્રનગર જિલ્લામાં યુવતીઓનું પ્રમાણ ખૂબ જ ઓછું છે. આથી અનેક યુવાનો બહારથી યુવતી લાવવા માટે મજબૂર બન્યા છે. સુરેન્દ્રનગર જિલ્લામાં લગ્નની લાલચ આપી યુવાનો અને તેના પરિવારને છેતરપિંડી સાથે પૈસા પડાવતી ટોળકી કાર્યરત હોવાની બુમરાણો ઉઠી છે ત્યારે પાટડી વિસ્તારમાં આ ગેંગના શંકાસ્પદ ઈસમો ફરતા હોવાની બાતમી પોલીસને મળી હતી. આથી પાટડી પોલીસે વર્ણીન્દ્રા ધામ પાસે વોચ ગોઠવી હતી. જેમાં મહારાષ્ટ્રના બે શંકાસ્પદ ઈસમો પસાર થયા હતા.